Α.Ο. Νέας Τρίγλιας

Ο Αθλητικός Όμιλος Νέας Τρίγλιας είναι ελληνικό αθλητικό σωματείο που δραστηριοποιείται στην περιοχή της Νέας Τρίγλιας, στο Νομό Χαλκιδικής, όπου και βρίσκεται η έδρα του, το Κλειστό Γυμναστήριο Τρίγλιας. Αγωνίζεται με χρώματα το μπλε κιτρινο  και το λευκό. Διατηρεί τμήματα καλαθοσφαίρισης για αθλητές και αθλήτριες όλων των ηλικιακών ομάδων.και τμηματα ακαδημιας αγοριων,κοριτσιων.

Τμήμα καλαθοσφαίρισης ανδρών

Ιστορική αναδρομή 
Την αγωνιστική περίοδο 2012-13 ο σύλλογος ολοκλήρωσε τις αγωνιστικές του υποχρεώσεις για την κανονική περίοδο του Πρωταθλήματος Ανδρών Ε.ΚΑ.Σ.Χ. στην 1η θέση του βαθμολογικού πίνακα. Ακολούθως συμμετείχε στα Play-offs όπου αρχικά ξεπέρασε με επιτυχία το εμπόδιο του Πολύγυρου κάνοντας το 3-0 στη μεταξύ τους σειρά παιχνιδιών. Στους τελικούς αναμετρήθηκε με τον Απόλλωνα Αρναίας, με τη μεταξύ τους σειρά να ξεκινά στο 0-2 υπέρ της Αρναίας. Εν τέλει ήταν ο Απόλλων εκείνος που κατέκτησε το Πρωτάθλημα και ανέβηκε στη Γ' Εθνική Κατηγορία, πετυχαίνοντας το 3-2 στα μεταξύ τους παιχνίδια.

Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Α.Ο. Νέας Τρίγλιας διαγωνίστηκε στο Πρωτάθλημα Ανδρών που διοργάνωσε η Ένωση Καλαθοσφαιρικών Σωματείων Χαλκιδικής. Έχοντας συγκεντρώσει 4 νίκες και 12 ήττες, κατέλαβε την 8η και πρότελευταία θέση της τελικής κατάταξης.

Έδρα του συλλόγου είναι το Κλειστό Γυμναστήριο Τρίγλιας. Πρόεδρος του διοικητικού συμβουλίου είναι ο Γιώργος Ραχμανίδης. Καθήκοντα πρώτου προπονητή διατηρεί ο Χρήστος Καραφεύγας. Περιοδος 2012, ,2013  ΕΦΗΒΙΚΟ και 2014 /2015 ΠΑΙΔΙΚΟ  Finalist ΕΚΑΣΧ                         2015/2016 προπονητης ο Μπα. Τσιαουσιδης. Α.Ανδρων, Εφηβων .

Τμήμα καλαθοσφαίρισης γυναικών

Ιστορική αναδρομή 
Το γυναικείο τμήμα του συλλόγου της Νέας Τρίγλιας κυριάρχησε στις τοπικές διοργανώσεις της Ε.ΚΑ.Σ.Χ. κατά τη δεκαπενταετία 1990-2005, στη διάρκεια της οποίας κατέκτησε δέκα Πρωταθλήματα Γυναικών και συγκεκριμένα των ετών: 1991, 1994, 1995, 1996, 1998, 1999, 2000, 2001, 2002 και 2004. 2012  2013 2014 2015

Η κατάκτηση του παραπάνω τροπαίου την περίοδο 2001-02 οδήγησε την ομάδα στη Β' Εθνική Κατηγορία για την περίοδο 2002-03, η οποία ήταν και η τελευταία κατά την οποία έλαβε χώρα η εν λόγω διοργάνωση. Έχοντας συγκεντρώσει 5 νίκες και 17 ήττες στη διάρκεια της χρονιάς, η Νέα Τρίγλια κατετάγη στη 10η θέση της τελικής βαθμολογίας του Ομίλου Βορρά, με αποτέλεσμα να υποβιβαστεί.

Η κατάκτηση ενός ακόμη Πρωταθλήματος Ε.ΚΑ.Σ.Χ. την επόμενη περίοδο 2003-04 οδήγησε την ομάδα της Χαλκιδικής στην Α2 Εθνική Κατηγορία εγκαινιάζοντας το πιο επιτυχημένο κομμάτι στη μέχρι σήμερα ιστορία της. Αν και παρούσα στην κατηγορία για πρώτη φορά, κατά την αγωνιστική περίοδο 2004-05 είχε απολογισμό 15 νίκες και 5 ήττες, καταλαμβάνοντας τη 2η θέση της κατάταξης του Ομίλου Βορρά πίσω από το Γ.Α.Σ. Κομοτηνή. Σαν αποτέλεσμα κέρδισε μία θέση στην Α1 Εθνική Κατηγορία για τη διοργάνωση του επόμενου φθινοπώρου.

Σε κορυφαίο πλέον επίπεδο, ο σύλλογος κατά την αγωνιστική περίοδο 2005-06 συγκέντρωσε 9 νίκες και 17 ήττες τερματίζοντας στην 11η θέση του τελικού βαθμολογικού πίνακα (τον οποίο και συνέθεταν 14 ομάδες). Συνέχισε στην ίδια κατηγορία και την επόμενη περίοδο, 2006-07, στη διάρκεια της οποίας όμως δεν πέτυχε καμία νίκη σε 26 αγώνες με συνέπεια να τερματίσει τελευταίος και να υποβιβαστεί.

Η ομάδα επέδειξε κακό αγωνιστικό πρόσωπο και την επόμενη περίοδο, 2007-08, οπότε και στα πλαίσια του Πρωταθλήματος του Ομίλου Βορρά της Α2 Εθνικής Κατηγορίας μάζεψε 4 νίκες και 22 ήττες. Η κατάληψη της 12ης θέσης σε σύνολο 14 ομάδων οδήγησε τη Νέα Τρίγλια σε δεύτερο συνεχόμενο υποβιβασμό, αυτή τη φορά στο τοπικό πρωτάθλημα.

Σε καθεμία από τις τέσσερις αυτές χρονιές οπότε και διαγωνίστηκε σε εθνικό επίπεδο, ο σύλλογος έλαβε μέρος και στη διοργάνωση του Κυπέλλου Ελλάδος, χωρίς ωστόσο να καταφέρει να πετύχει καμία νίκη σε τέσσερις αγώνες. Συγκεκριμένα αποκλείστηκε διαδοχικά από τους συλλόγους: Πρωτέα Ελευθερίου-Κορδελιού (62-65), Σπόρτιγκ Αθηνών (64-62), Αθηναϊκό (129-35) και Πυλαία (67-46).

Την περίοδο 2011-12, χρονιά κατά την οποία συμμετείχαν στο Πρωτάθλημα Γυναικών της Ε.ΚΑ.Σ.Χ. 6 ομάδες, η Νέα Τρίγλια κατέλαβε την 4η θέση της τελικής κατάταξης. Την επόμενη χρονιά, 2012-13, βρέθηκε ξανά στην 4η θέση σε διοργάνωση 6 ομάδων.

Διακεκριμένες καλαθοσφαιριστριες 
  Έφη Βαρδάκη
  Βιβή Διαβολεμένου
  Αριστέα Κυριακού
  Πολύμνια Σαρέγκου
  Νικολέττα-Χριστίνα Τόσκα
  Τζούλι Χατζηγωγίδου Μαρια Παναγιουλακη Μαρινου Σωτηρια               Dimofska Slavitsa  FYROM    Δημητριαδου Ελενη Χαριτοπουλου Δωρα Ελευθεριου Σοφια Κρανη Νεκταρια  Παρασκευα Χαρα Λιακου Σοφια  Τζιατα ΛΙΝΑ Μαργαριτη Γεωργια Τσαλοπουλου Χαρα θυμιωπουλου Ελενα Ζηγρα Σμαραγδα Γεωργακα Λενα Βουτσινα Στελλα

Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Α.Ο. Νέας Τρίγλιας διαγωνίστηκε στο Πρωτάθλημα Γυναικών που διοργάνωσε η Ένωση Καλαθοσφαιρικών Σωματείων Χαλκιδικής. Έχοντας συγκεντρώσει 8 νίκες σε ισάριθμους αγώνες, αναδείχθηκε Πρωταθλήτρια ομάδα της κατηγορίας, λαμβάνοντας παράλληλα το δικαίωμα να διαγωνιστεί στο Ειδικό Πρωτάθλημα Ανόδου στην Α2 Εθνική Κατηγορία (Όμιλος Βορρά). Εκεί κλήθηκε να αντιμετωπίσει τους συλλόγους Α.Ο.Κ. Βέροιας, Λασσάνη Κοζάνης, Ασπίδα Ξάνθης και Αίολο Τρικάλων, χωρίς ωστόσο να κατορθώσει να ανέβει στις κατηγορίες πανελλαδικής εμβέλειας.

Έδρα του συλλόγου είναι το Κλειστό Γυμναστήριο Τρίγλιας. Πρόεδρος του διοικητικού συμβουλίου είναι ο Γιώργος Ραχμανίδης. Καθήκοντα πρώτου προπονητή διατηρεί ο Χρήστος Καραφεύγας. Περιοδο 2014΄΄΄2015 Πρωταθλητρια Εκασχ.

Τμήματα υποδομής 
Κατά την αγωνιστική περίοδο 2013-14 το τμήμα Κορασίδων του συλλόγου κατέκτησε το Πρωτάθλημα Κορασίδων της Ε.ΚΑ.Σ.Χ. επικρατώντας στον τελικό επί των Σιθώνων Νικήτης με σκορ 44-43. Περιοδο 2014 ΄΄2015 Πρωταθλητρια κορασιδων Χαλκιδικης, , , , 2014/ 2015 Πρωταθλητρια Χαλκιδικης στις ΝΕΑΝΙΔΕΣ

Παραπομπές 

Αθλητικοί σύλλογοι Χαλκιδικής
Ελληνικοί σύλλογοι καλαθοσφαίρισης
Σωματεία Ε.ΚΑ.Σ.Χ.
Ιδρύσεις αθλητικών συλλόγων το 1986
Ιδρύσεις ομάδων καλαθοσφαίρισης το 1986